**ΣΧΕΔΙΟ ΜΑΘΗΜΑΤΟΣ  
(στάδιο εκμάθησης)**

|  |  |  |
| --- | --- | --- |
| **Πλαίσιο Μαθήματος** | | |
| **Αξία:** | **Υπευθυνότητα** | |
| **Χώρος:** | **Τάξη - Σχολείο** | |
| **Κοινωνική Δεξιότητα:** | **«Διατηρώ φυσική απόσταση»**  Στόχος του μαθήματος είναι ο/η μαθητής/τρια:   * Να **ονομάζει** τα βασικά βήματα της κοινωνικής δεξιότητας: «Διατηρώ φυσική απόσταση»:  1. Είμαι συνεχώς συνειδητοποιημένος ότι υπάρχουν άτομα γύρω μου 2. Υπολογίζω την απόσταση μεταξύ εμένα και των άλλων 3. Προβλέπω τα άτομα που μπορεί να με πλησιάσουν 4. Διατηρώ φυσική απόσταση από άλλα άτομα   \*Να διευκρινιστεί η απόσταση (π.χ. 1 μέτρο)   * Να **εφαρμόζει** τα βασικά βήματα της κοινωνικής δεξιότητας | |
| **Υλικό:** | Παρουσίαση PowerPoint, κάρτες (προαιρετικό) [κάρτα με πράσινο χρώμα √, κάρτα με κόκκινο χρώμα Χ], σύντομα βίντεο, εικόνες και φωτογραφίες | |
| **Αξιολόγηση:** | Ο/Η εκπαιδευτικός εφαρμόζει στρατηγικές γενίκευσης για να ενθαρρύνει τη διατήρηση της δεξιότητας, κατά τη διάρκεια της μέρας, σε διαφορετικούς σχολικούς χώρους με διαφορετικά άτομα και σε διαφορετικές διδακτικές περιόδους. | |
| **Διάρκεια διδασκαλίας:** | 40 λεπτά | |
| **Πορεία Διδασκαλίας** | | |
| **Αφόρμηση:**  *(αναφέρω στον/στην μαθητή/μαθήτρια την κοινωνική δεξιότητα)* | Ονομάζω την κοινωνική δεξιότητα στους/στις μαθητές/τριες:  **«Σήμερα θα μάθουμε γιατί και πώς να διατηρούμε φυσική απόσταση από τα άλλα άτομα στον σχολικό χώρο.»** | |
| **Λογική και αναγκαιότητα:**  *(συζητώ από κοινού με τα παιδιά για τη λογική και την κοινωνική χρησιμότητα της δεξιότητας)* | Συζητώ με τους/τις μαθητές/τριες για την λογική και την αναγκαιότητα της κοινωνικής δεξιότητας.  **«Όλοι στο σχολείο νοιάζονται για εσένα και θέλουν να παραμείνεις υγιής. Θέλουν να συνεχίσεις να μαθαίνεις σε ένα ασφαλές περιβάλλον. Για αυτό το λόγο χρειάζεται να διατηρούμε τις φυσικές αποστάσεις στους χώρους του σχολείου (αλλά και έξω από αυτό), ώστε να παραμείνουμε ασφαλείς από πιθανή μόλυνση από τον ιό Covid-19 και να μειώσουμε το ρίσκο όσο το δυνατό περισσότερο.»**  **«Όταν διατηρούμε φυσικές αποστάσεις δείχνουμε Υπευθυνότητα στη μάχη κατά του ιού. Τι νομίζετε ότι κερδίζουμε όταν κρατούμε τις αποστάσεις μεταξύ μας στο σχολείο, καθώς και έξω από αυτό;»**  **«Τι επιπτώσεις υπάρχουν αν δεν διατηρούμε φυσική απόσταση μεταξύ μας στο σχολείο και έξω από αυτό;»**  Παρέχω άμεση και συγκεκριμένη ανατροφοδότηση στις απαντήσεις των μαθητών/τριών. | |
| **Μοντελοποίηση:**  *(δείχνω τα βήματα μέσω εποπτικού και διά ζώσης)* | 1. **ΠΑΡΟΥΣΙΑΖΩ** τα βήματα της κοινωνικής δεξιότητας μέσω παρουσίασης PowerPoint.   Η παρουσίαση περιλαμβάνει τα βήματα του σωστού πλυσίματος των χεριών τα οποία εξηγούνται με απλό και κατανοητό τρόπο. | |
| **Καθοδηγημένη εξάσκηση**  *(διόρθωση σεναρίων και υπόδυση ρόλων).*  ***Οι λανθασμένες συμπεριφορές πάντοτε παρουσιάζονται από τον εκπαιδευτικό και διορθώνονται από μαθητές/μαθήτριες****.)* | 1. **ΣΥΖΗΤΩ** με τους/τις μαθητές/τριες μερικά παραδείγματα και αντιπαραδείγματα της επιθυμητής συμπεριφοράς.   Παρέχω άμεση και συγκεκριμένη ανατροφοδότηση στις απαντήσεις των μαθητών.   1. **ΠΑΡΟΥΣΙΑΖΩ** δύο σύντομα βίντεο (ένα παράδειγμα και ένα αντιπαράδειγμα του κανόνα) για κατανόηση των βημάτων. Ρωτώ τους/τις μαθητές/τριες να αναγνωρίσουν τι έκανε κάθε παιδί σε κάθε σενάριο.   Στο παράδειγμα, ρωτώ τους/τις μαθητές/τριες να ανιχνεύσουν και να αναφέρουν τα βήματα της επιθυμητής συμπεριφοράς.  Στο αντιπαράδειγμα, ρωτώ τους/τις μαθητές/τριες να ανιχνεύσουν και να αναφέρουν τα προβλήματα ενώ τους καθοδηγώ να αναγνωρίζουν ποια βήματα δεν έγιναν σωστά και τι διαφορετικό θα μπορούσε να κάνει το παιδί.   1. **ΕΦΑΡΜΟΖΩ** τα βήματα της κοινωνικής δεξιότητας εξηγώντας τα δυνατά καθώς οι μαθητές/τριες παρακολουθούν. Δηλαδή, μιμούμαι τον/την μαθητή/τρια, ΔΕΙΧΝΟΝΤΑΣ και ΕΞΗΓΩΝΤΑΣ τι κάνω. 2. **ΕΞΑΣΚΟΥΜΕ** τα βήματα του κανόνα. Οι μαθητές/τριες εφαρμόζουν τα βήματα της κοινωνικής δεξιότητας. Ο/Η εκπαιδευτικός δείχνει το αντιπαράδειγμα και οι μαθητές/τριες τον/την διορθώνουν.   Παρέχω άμεση και συγκεκριμένη ανατροφοδότηση στις απαντήσεις των μαθητών/τριων. | |
| **Ανεξάρτητη εξάσκηση:**  *(παρουσιάζονται κι άλλα σενάρια. Γίνεται υπόδυση ρόλων μεταξύ μαθητών και μαθητών-εκπαιδευτικού)* | Παρουσιάζονται επιπλέον σενάρια στους/στις μαθητές/μαθήτριες για να διορθώσουν, όπως για παράδειγμα τα εξής:  «Βγαίνουμε έξω από την τάξη για διάλειμμα και ο Γιάννης πάει πάρα πολύ κοντά στον Αντρέα, καθώς περιμένουν στη σειρά τους στο κυλικείο. Τι θα κάνετε;»  «Η Μαρία σκύβει πάνω την Ελένη για να δουν μαζί κάτι στο τετράδιό της. Πώς θα το διορθώσουμε;»  **Ανακεφαλαιώνω** τα βήματα της επιθυμητής συμπεριφοράς.  **«Σήμερα μάθαμε πώς να δείχνουμε υπευθυνότητα στο σχολείο και στην κοινωνία ευρύτερα, διατηρώντας φυσική απόσταση μεταξύ μας. Έτσι, προστατεύουμε τους εαυτούς μας, αλλά και τους άλλους από τον ιό COVID19 και συμβάλλουμε στην μείωση της εξάπλωσης του. Ας διαβάσουμε μαζί τα βήματα που χρειάζεται να κάνουμε για να διατηρούμε απόσταση μεταξύ μας.»** (δείχνουμε την παρουσίαση στους/στις μαθητές/τριες και διαβάζουμε όλοι μαζί τα βήματα).  **«Από σήμερα, θα ακολουθούμε όλοι αυτά τα βήματα.»** | |
| **Γενίκευση και διατήρηση:**  *(παρέχω ευκαιρίες για κατά τη διάρκεια της μέρας για διατήρηση της δεξιότητας μέσω υπενθυμίσεων, ενεργούς επίβλεψης και θετικής ανατροφοδότησης)* | **Υπενθυμίσεις**  *(Προβλέπω σε ποια δραστηριότητα οι μαθητές/μαθήτριες θα δυσκολευτούν να εφαρμόσουν τη δεξιότητα και υπενθυμίζω τα βήματά της)* | «Σε 5 λεπτά θα βγούμε έξω στην αυλή για το μάθημα της γυμναστικής. Σας υπενθυμίζω ότι χρειάζεται να διατηρούμε τις αποστάσεις μεταξύ μας, ώστε να προστατεύσουμε τον εαυτό μας και τους άλλους από τον ιό COIVD19.»  Υπενθυμίζω τον κανόνα στα παιδιά δείχνοντας το εποπτικό στο οποίο παρουσιάζονται τα βήματα. |
| **Ενεργός Επίβλεψη**  *(αφού δώσω υπενθύμιση κατά τη διάρκεια του μαθήματος κινούμαι ανάμεσα στους μαθητές/μαθήτριες, ακούω και παρακολουθώ προσεκτικά, κρατώ οπτική επαφή μαζί τους και αλληλοεπιδρώ θετικά)* | Όταν δοθούν οι οδηγίες στους/στις μαθητές/τριες, ο εκπαιδευτικός παρακολουθεί πως θα συμπεριφερθούν οι μαθητές/τριες και δίνει θετική και άμεση ανατροφοδότηση. |
| **Ανατροφοδότηση**  *(παρέχω θετική συγκεκριμένη ανατροφοδότηση λεκτική και μη λεκτική. Όταν οι μαθητές/μαθήτριες δεν επιδείξουν την αναμενόμενη συμπεριφορά, παρέχω άμεση διορθωτική ανατροφοδότηση)* | «Ευχαριστώ Άννα, που διατηρείς απόσταση από τους άλλους όταν περπατάς στην αυλή. Όταν σταμάτησε ξαφνικά ο συμμαθητής που βρισκόταν μπροστά σου, σταμάτησες σε απόσταση 2 μέτρων και ζήτησε ευγενικά που βρισκόταν πίσω σου να κάνει το ίδιο. Αυτό δείχνει Υπευθυνότητα!»  «Γιώργο χαίρομαι που εφαρμόζεις τα μέτρα αποστασιοποίησης στην τάξη και στους άλλους χώρους του σχολείου. Βλέπεις συνεχώς τις κινήσεις των άλλων και διατηρείς απόσταση ασφαλείας από αυτούς. Με αυτό έδειξες Υπευθυνότητα.»  Είναι σημαντικό να μην προσφέρεται μόνο λεκτική ανατροφοδότηση, αλλά και μη λεκτική, όπως χαμόγελο, χειρονομία ή και συνδυασμός λεκτικής ανατροφοδότησης με υλικό ενισχυτή (συνδέεται με το ενιαίο σύστημα ενίσχυσης και επιβράβευσης της κάθε σχολικής μονάδας). |
| **Επαναδιδασκαλία:**  *(παρέχω επιπρόσθετες ευκαιρίες για επαναδιδασκαλία της δεξιότητας κατά τη διάρκεια της μέρας. ΔΕΙΧΝΩ και ζητώ να κάνουν ΕΞΑΣΚΗΣΗ μέσω υπενθυμίσεων, ενεργούς επίβλεψης και θετικής ανατροφοδότησης)* | | * Ζητώ από τα παιδιά να δώσουν παραδείγματα πως μπορούμε να διατηρούμε φυσική απόσταση μέσα στην τάξη και στους άλλους χώρους του σχολείου. * Παρουσιάζω 2-3 παραδείγματα-σενάρια στους μαθητές και κάνω υπόδηση ρόλων. Τα αντιπαραδείγματα γίνονται από τον εκπαιδευτικό και δίνεται η ευκαιρία στους/στις μαθητές/τριες να επέμβουν με διορθώσεις για την επιθυμητή συμπεριφορά.   Παρουσιάζω στους/στις μαθητές/τριες, παραδείγματα άλλων μαθητών/μαθητριών που εφάρμοσαν την επιθυμητή συμπεριφορά και εξηγώ πως αυτό βοήθησε να πετύχουν θετικά αποτελέσματα (π.χ. Η Μαρία διατήρησε την σωστή φυσική απόσταση σε όλη τη διαδρομή από την τάξη στη βιβλιοθήκη.) |